rejauldu/bengali-wikipedia huggingface dataset:
require('মডিউল:No globals')  local p = {}  -- key is beginning of arg name. value is table with namespace number and link -- alternatively, a function taking the namespace number and returning a validity -- can be used local namespaceCategories = { 	all = { function() return true end }, 	main = { 0, 'প্রধান' }, 	help = { 12, 'সাহায্য' }, 	portal = { 100, 'প্রবেশদ্বার' }, 	talk = { function(n) return n > 0 and n%2 == 1 end, 'আলাপ' }, 	template = { 10, 'টেমপ্লেট' }, 	wikipedia = { 4, 'উইকিপিডিয়া প্রকল্প' }, 	category = { 14, 'বিষয়শ্রেণী' }, 	user = { 2, 'ব্যবহারকারী' }, }  -- remove whitespaces from beginning and end of args local function valueFunc(key, val) 	if type(val) == 'string' then 		val = val:match('^%s*(.-)%s*$') 		if val ==  then 			return nil 		end 	end 	return val end  local function getPrettyName(args) 	for k in pairs(namespaceCategories) do 		if args[k .. ' category'] then 			return string.format("%s: ", args[k .. ' category'], args.name) 		end 	end 	return string.format("%s: ", args.name) end  function p.main(frame) 	local args = require('মডিউল:Arguments').getArgs(frame, {wrappers = 'টেমপ্লেট:পুনর্নির্দেশনা টেমপ্লেট', valueFunc = valueFunc}) 	local namespace = mw.title.getCurrentTitle().namespace  	--- XXX: this is a HORRIBLE HACK. kill it with fire as soon as https://bugzilla.wikimedia.org/show_bug.cgi?id=12974 is fixed 	local beCompatibleWithBug12974 = args.info and (args.info:find('^[:;#*]', 1) == 1 or args.info:find('{|', 1, true) == 1) and '\n' or ' ' 	 	local content = string.format('\n\n*%sএটি একটি পুনর্নির্দেশ%s%s।%s%s', 		args.class or , 		args.name and getPrettyName(args) or , 		args.from and (' যা ' .. args.from) or , 		args.to and (' যা ' .. args.to) or , 		args.info and beCompatibleWithBug12974 or , 		args.info or '' 	) 	 	for k,v in pairs(namespaceCategories) do 		if args[k .. ' category'] then 			if type(v[1]) == 'function' and v[1](namespace) or v[1] == namespace then 				content = content .. string.format('বিষয়শ্রেণী:%s', args[k .. ' category']) 			elseif args['other category'] then 				content = content .. string.format('বিষয়শ্রেণী:%s', args['other category']) 			else 				content = content .. frame:expandTemplate{title = 'Incorrect redirect template', args = {v[2]}} 			end 		end 	end  	if namespace == 0 then 		local yesno = require('মডিউল:Yesno') 		if yesno(args.printworthy) == true then 			return content .. 'বিষয়শ্রেণী:উপযুক্ত পুনর্নির্দেশনা মুদ্রণ' 		elseif yesno(args.printworthy) == false then 			return content .. 'বিষয়শ্রেণী:উপযুক্ত পুনর্নির্দেশনা অমুদ্রণ' 		end 	end 	return content end  return p
right|250px বোহাই উপসাগর (), বোহাই সাগর দ্বারা গঠিত তিন উপসাগরের একটি। এটি উত্তর-পূর্ব চীনে পীত সাগরের গভীরতম উপসাগর। এটি হপেই প্রদেশ এবং থিয়েনচিন পৌরসভার সীমারেখা।  তিন উপসাগর হলঃ লাইযহোউ উপসাগর, উত্তরে লিয়াওদোং উপসাগর এবং পশ্চিমদিকে বোহাই উপসাগর।  বোহাই উপসাগরে সাগরমুখে কয়েকটি তেল ক্ষেত্র রয়েছে। জিদোং নানপু ৭.৫ বিলিয়ন বেরেল ধারণ করে, যখন উপসাগরার ১৪৬ বিলিয়ন বেরেল ধারণ করে।   আরও দেখুন   চীনের উপসাগর  বিষয়শ্রেণী:চীনের উপসাগর বিষয়শ্রেণী:চীনের ভূগোল
এস পদ্মনবন ভারতের সামরিক বাহিনীর একজন জেনারেল ছিলেন। তিনি ১৯৪০ সালের ৫ই ডিসেম্বর জন্মগ্রহণ করেন এবং রাষ্ট্রীয় ভারতীয় সামরিক মহাবিদ্যালয়ে পড়া শেষে ১৯৫৬ সালে জাতীয় প্রতিরক্ষা বিদ্যায়তনে যোগ দিয়ে তিন বছরের মাথায় গোলন্দাজ শাখায় অফিসার পদ লাভ করেন। পদ্মনবন ১৯৮৮ থেকে ১৯৯১ সাল পর্যন্ত একটি ব্রিগেডের অধিনায়কত্ব, মার্চ ১৯৯১ থেকে আগস্ট ১৯৯২ পর্যন্ত একটি পদাতিক ডিভিশনের অধিনায়কত্ব করেন। তিনি ১৯৯২ এর সেপ্টেম্বর থেকে ১৯৯৩ সালের জুন পর্যন্ত ৩য় কোরের প্রধান স্টাফ কর্মকর্তা ছিলেন। লেফটেন্যান্ট জেনারেল পদে পদোন্নতি পেয়ে তিনি পঞ্চদশ কোরের কমান্ডার হয়েছিলেন।  সম্মাননা এবং পুরস্কার  সামরিক পুরস্কার  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় জেনারেল বিষয়শ্রেণী:১৯৪০-এ জন্ম বিষয়শ্রেণী:সেনাবাহিনী প্রধান (ভারত) বিষয়শ্রেণী:তামিল ব্যক্তি বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:অতি বিশিষ্ট সেবা পদক প্রাপক
রামনাথ বাবুরাও কেনি (; জন্ম: ২৯ সেপ্টেম্বর, ১৯৩০ - মৃত্যু: ২১ নভেম্বর, ১৯৮৫) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।List of India Test Cricketers  ঘরোয়া প্রথম-শ্রেণীর ভারতীয় ক্রিকেটে মুম্বই ও বাংলা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন রামনাথ কেনি।   প্রথম-শ্রেণীর ক্রিকেট  ১৯৫০-৫১ মৌসুম থেকে ১৯৬৩-৬৪ মৌসুম পর্যন্ত রামনাথ কেনি’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রামনাথ কেনি’র যথেষ্ট সুনাম ছিল। দ্রুতলয়ে পায়ের কারুকাজ ও ধ্রুপদী স্ট্রোক প্লে খেলার অধিকারী ছিলেন। এছাড়াও, মিডিয়াম পেস বোলিংয়ের কাছাকাছি ধরনের অফ ব্রেক বোলিং করতেন তিনি।  ১৯৫০-৫১ মৌসুম থেকে ১৯৬০-৬১ মৌসুম পর্যন্ত বোম্বের পক্ষে খেলেন। এরপর ১৯৬৩-৬৪ মৌসুমে পর্যন্ত বাংলা দলের পক্ষে খেলেন তিনি। সবগুলো প্রথম-শ্রেণীর ক্রিকেট খেলায় অংশ নিয়ে ৫০.৪৭ গড়ে ৩০৭৯ রান করেন এবং ৩১.২০ গড়ে পনেরো উইকেট পান তিনি। সর্বমোট এগারোটি প্রথম-শ্রেণীর শতরান করেন তিনি। ১৯৫৬-৫৭ মৌসুমে উপর্যুপরি তিনটি শতরান করেছিলেন তিনি। তন্মধ্যে, মাদ্রাজের বিপক্ষে সংগৃহীত ২১৮ রান ব্যক্তিগত সর্বোচ্চ ইনিংস হিসেবে চিত্রিত হয়ে আছে।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রামনাথ কেনি। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৬০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  ভারতের পক্ষে পাঁচটি টেস্টে অংশগ্রহণ করার সুযোগ পেয়েছিলেন। ১৯৫৮-৫৯ মৌসুমে ওয়েস্ট ইন্ডিজ দল ভারত গমন করে। কলকাতা টেস্টে অংশ নেন। ১৯৫৯-৬০ মৌসুমে রিচি বেনো’র নেতৃত্বাধীন অস্ট্রেলিয়া দলের বিপক্ষে চারবার খেলেন। ২৭.২২ গড়ে ২৪৫ রান তুলেন তিনি। ব্যক্তিগত সর্বোচ্চ করেন ৬২ রান।   অবসর  ইংল্যান্ডের উত্তরাংশে পেশাদারী পর্যায়ে প্রশিক্ষণ গ্রহণকালে কাম্বারল্যান্ডের পক্ষে খেলেছিলেন তিনি। খেলোয়াড়ী জীবন শেষে কোচের ভূমিকায় অবতীর্ণ হয়েছিলেন তিনি। প্রশিক্ষিত কোচ হিসেবে সুনীল গাভাস্কারের ন্যায় বিশ্ববিখ্যাত ক্রিকেটারের উত্থান তার হাতে ধরে আসে।  ২১ নভেম্বর, ১৯৮৫ তারিখে ৫৫ বছর বয়সে বোম্বে এলাকায় রামনাথ কেনি’র দেহাবসান ঘটে।   তথ্যসূত্র    বহিঃসংযোগ       বিষয়শ্রেণী:১৯৩০-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:ইন্ডিয়ান ইউনিভার্সিটিজের ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মুম্বইয়ের ক্রিকেটার বিষয়শ্রেণী:মুম্বই থেকে আগত ক্রিকেটার
মোহাম্মদ ওবায়দুল করিম একজন বাংলাদেশী সমাজবিজ্ঞানী। তিনি চট্টগ্রাম বিশ্ববিদ্যালয়ের সমাজতত্ত্ব বিভাগের অবসরপ্রাপ্ত অধ্যাপক এবং চট্টগ্রাম বিজিএমইএ ইউনিভার্সিটি অব ফ্যাশন অ্যান্ড টেকনোলজির প্রথম উপাচার্য।  কর্মজীবন মোহাম্মদ ওবায়দুল করিম চট্টগ্রাম বিশ্ববিদ্যালয়ের সমাজতত্ত্ব বিভাগের প্রাক্তন ছাত্র ও একই বিভাগের অবসরপ্রাপ্ত অধ্যাপক। তিনি ২০২৩ সালে চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম বিজিএমইএ ইউনিভার্সিটি অব ফ্যাশন অ্যান্ড টেকনোলজির উপাচার্য নিযুক্ত হন।   তথ্যসূত্র  বিষয়শ্রেণী:বাংলাদেশী সমাজবিজ্ঞানী বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিজিএমইএ ইউনিভার্সিটি অব ফ্যাশন অ্যান্ড টেকনোলজির উপাচার্য
আজমগড় জেলা হল ভারতের উত্তরপ্রদেশ রাজ্যের আজমগড় বিভাগের তিনটি জেলার মধ্যে একটি।   ব্যুৎপত্তি  জেলার সদর শহর, আজমগড়ের নামানুসারে এই জেলার নামকরণ করা হয়েছে। বিক্রমজিতের পুত্র আজম, ১৬৬৫ সালে এই শহরটি প্রতিষ্ঠা করেন। নিজামবাদের পরগনার মেহনগরের গৌতম রাজপুত বংশোদ্ভূত বিক্রমজিৎ ইসলাম ধর্ম গ্রহণ করেছিলেন। তার দুটি পুত্র ছিল, আজম ও আজমত। এটি ঋষি দুর্বাসার স্থান হিসাবেও পরিচিত, তার আশ্রমটি টন এবং মাঝুই নদীর সঙ্গমের কাছে ফুলপুর উপ-জেলায় ছিল, ,ফুলপুর উপ-জেলা সদর থেকে  উত্তরে।   ইতিহাস   ষোড়শ শতকের শেষের দিকে, আজমগড় জেলা থেকে একজন গৌতম রাজপুত দিল্লির মুঘলরাজদরবারে অন্তর্ভুক্ত হন। সেখানে তিনি আরও বেশি প্রতিপত্তি অর্জনের সন্ধানে গিয়েছিলেন। তার উদ্দেশ্য সফল হয়েছিল, রাজদরবার থেকে অবশেষে তাঁকে আজমগড় অঞ্চলে ২২টি পরগনা পুরস্কার প্রদান করা হয়। এখান থেকে একটি পারিবারিক বংশলতিকা শুরু হয়, যে বংশের বংশধরেরা এই অঞ্চলের রাজা হয়ে ওঠেন। এটি উন্নতির একটি সাধারণ রাস্তা, এইভাবে অখ্যাত কোন বংশ প্রভাবশালী হয়ে উঠতে পারে।   ঔপনিবেশিক যুগ  ১৮০১ সালে, লখনউ এর ওয়াজিররা জেলাটিকে ব্রিটিশদের হাতে তুলে দেয়। আজমগড়ের হিন্দু ও মুসলমান উভয় ধর্মের ভূমি মালিকেরাই (রৌতারা নামে পরিচিত) ১৮৫৭ সালে ব্রিটিশদের বিরুদ্ধে সিপাহী বিদ্রোহে সহায়তা করেছিলেন। ১৮৫৭ সালের ৩রা জুন স্থানীয় পদাতিক সৈন্যবাহিনীর ১৭তম রেজিমেন্ট আজমগড়ে বিদ্রোহ করেছিল, তারা তাদের কয়েকজন অফিসারকে হত্যা করেছিল এবং সরকারী সম্পত্তি লুট করে ফৈজাবাদ নিয়ে যায়। জেলাটি গোর্খা ও বিদ্রোহীদের মধ্যে লড়াইয়ের কেন্দ্রবিন্দুতে পরিণত হয়েছিল, কর্নেল কেলি ১৮৫৮ সালের অক্টোবরে এই অবস্থাকে নিয়ন্ত্রণে আনেন। সর্বাধিক উল্লেখযোগ্য বিদ্রোহী ছিলেন প্রয়াত জনাব লাল মোহাম্মদ চিভতাভিন। পরবর্তীকালে অনেক স্থানীয় ভূমি মালিক ব্রিটিশদের দ্বারা চূর্ণ হয়ে যায়।http://chestofbooks.com/reference/Encyclopedia-Britannica-1/Azamgarh.html পরবর্তীতে, আজমগড়ের বাসিন্দারা ১৯৪২ সালে অসহযোগ আন্দোলন এবং ভারত ছাড়ো আন্দোলন-সহ বিভিন্ন জাতীয় আন্দোলনে অংশ নিয়েছিলেন। ঐতিহাসিক, সমাজ সংস্কারক, জাতীয়তাবাদী রাহুল সাংকৃত্যায়ন এই জেলার কানাইলা গ্রামে জন্মগ্রহণ করেছিলেন।   ভূগোল  আজমগড় জেলাটি  এলাকা জুড়ে রয়েছে। জেলাটি গঙ্গা এবং ঘাগরা নদীর মধ্যে অবস্থিত। আজমগড় জেলার পূর্বদিকে আছে মউ, উত্তরে গোরক্ষপুর, দক্ষিণ-পূর্বে গাজীপুর, দক্ষিণ-পশ্চিমে জৌনপুর, পশ্চিমে সুলতানপুর এবং উত্তর-পশ্চিমে আম্বেদকর নগর জেলা।  জমির ঢাল উত্তর-পশ্চিম থেকে দক্ষিণ-পূর্ব দিকে বিস্তৃত। মোটামুটিভাবে বলতে গেলে, জেলাটি সমান্তরাল শৈলশিরার একটি ধারা নিয়ে গঠিত, যার শিখরগুলি নদীর প্রবাহ বরাবর সমতল বা ফাঁপা হয়ে পড়েছে; শৈলশিরার মাঝে মাঝে ধানের জমি, এবং তারই মধ্যে বহু প্রাকৃতিক জলাশয়।  আজমগড় জেলাটি ৭টি উপজেলা এবং ২২টি ব্লকে বিভক্ত। জেলায় ৪,১০৬টি গ্রাম (৩,৭৯২টি জনবসতিপূর্ণ এবং ৩১৪টি বসতিহীন) রয়েছে।   তথ্যসূত্র    বহিঃসংযোগ       বিষয়শ্রেণী:উত্তরপ্রদেশের জেলা বিষয়শ্রেণী:ভারতের জেলা
সৌম্যদীপ মুর্শিদাবাদী একজন ভারতীয় গায়ক।  কর্মজীবন মুর্শিদাবাদী সুর সঙ্গম নামের একটি মিউজিক রিয়েলিটি শোতে অংশ নেন। পরে সুরক্ষেত্র নামে আরেকটি মিউজিক রিয়েলিটিতে অংশ নেন। তিনি ওস্তাদ রশিদ খানের কাছে তালিম নিয়েছেন। তিনি মুর্শিদাবাদী প্রজেক্ট নামের একটি সুফি ব্যান্ডের সদস্য।  সঙ্গীত-সঙ্কলন যোগী (২০২০) মো কো কাহা (২০২২) সব লোকে কয় (২০২২) দেওয়ানা (২০২৩)  তথ্যসূত্র  বিষয়শ্রেণী:ভারতীয় গায়ক বিষয়শ্রেণী:বাঙালি সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের সঙ্গীতশিল্পী
স্বামী বিবেকানন্দ, সন্যাসী হওয়ার আগে নরেন্দ্রনাথ দত্ত, (জানুয়ারি ১২, ১৮৬৩ - জুলাই ৪, ১৯০২) নব্যযুগে বেদন্ত দর্শণের একজন শ্রেষ্ঠ গুরু। তিনি পাশ্চাত্যে ভারতীয় আধ্যত্মিক দর্শনকে জনপ্রিয় করে বিশ্ববিখ্যাত। দীক্ষালাভের পর ভারত পরিভ্রমণরত স্বামিজীকে ক্ষেত্রীর মহারাজ বিবেকানন্দ নাম অর্পণ করেন।   ১৮৯৩ সালের শিকাগো ধর্ম মহাসম্মেলনে তাঁর বিশ্বজয় শুরু।  ১৮৯৭ সালে তাঁর গুরু রামকৃষ্ণ পরমহংস-এর নামে তিনি রামকৃষ্ণ মিশন প্রতিষ্ঠা করেন। তাঁর অসংখ্য শিষ্যদের মধ্যে ভারতবর্ষ ছাড়াও পাশ্চাত্য দেশগুলোর অনেকে ছিলেন। ভগিনী নিবেদিতার নাম এখানে উল্লেখযোগ্য।... ... ... আরো জানুন
উত্তর লখিমপুর () হচ্ছে অসমের পূর্ব প্রান্তে অবস্থিত লখিমপুর জেলার সদর স্থান। এই স্থানটি অসমের রাজধানী গুয়াহাটি থেকে ৩৯৪কি:মি: দূরত্বে অবস্থিত।  ভৌগোলিক অবস্থান  উত্তর লখিমপুরের ভৌগোলিক অবস্থান হচ্ছে ২৭° ১৩' ৬০ উ আরু ৯৪° ৭' ০।    জনসংখ্যা  ২০১১ সনের জনগননা অনুযায়ী উত্তর লখিমপুরের জনসংখ্যা হচ্ছে ১০৫,৩৭৬ জন। মোট জনসংখ্যার ৫৩% পুরুষ ও ৪৭% মহিলা। সাক্ষরতার হার ৮৯%। পুরুষ সাক্ষরতার হার ৯০% ও মহিলা সাক্ষরতার হার ৮৭%। মোট জনসংখ্যার ১৩% হচ্ছে ছয় বছরের নিম্নে শিশু।  ভাষা    প্রশাসন  ২০২১ থেকে লখিমপুরের বিধায়ক হলেন মানব দেকা।  যোগাযোগ  লীলাবাড়ি এয়ারপোর্টটি শহর থেকে ৫ কি.মি দূরে অবস্থিত। উত্তর লখিমপুর রেলওয়ে স্টেশনটি নাকারিতে অবস্থিত। এটি রঙ্গিয়া রেলওয়ে বিভাগের রঙ্গিয়া–মুরকংসেলেক খন্ডে অবস্থিত।   তথ্যসূত্র   বিষয়শ্রেণী:আসামের শহর ও নগর বিষয়শ্রেণী:লখিমপুর জেলা
রিচার্ড সাইমন লেভি (Richard S. Levy) (১০ মে ১৯৪০ – ২৩ জুন ২০২১) ছিলেন ইউনিভার্সিটি অব ইলিনয় অ্যাট শিকাগো-এর আধুনিক জার্মান ইতিহাসের অধ্যাপক। তিনি ১৯৭১ সাল থেকে ২০১৯ সালে অবসর গ্রহণ পর্যন্ত ওই প্রতিষ্ঠানে শিক্ষকতা করেন। ইতিহাসে তার অবদান মূলত নানা ধরনের বিরূপ প্রচারণা খণ্ডন এবং বিভিন্ন ইহুদি বিরোধী মিথ উন্মোচনের জন্য স্মরণীয়। লেভিকে The Protocols of the Elders of Zion: A Deadly Deception শিরোনামের একটি প্রামাণ্যচিত্রে দেখা যায়, যা ১৯৯৯ সালের ১১ মে হিস্ট্রি চ্যানেলে প্রচারিত হয়। ২০২১ সালের ২৩ জুন, ৮১ বছর বয়সে তিনি প্রোস্টেট ক্যান্সারে আক্রান্ত হয়ে নিজ বাসায় মৃত্যুবরণ করেন।  গ্রন্থসমূহ স্বতন্ত্র গ্রন্থ  The Downfall of the Anti-Semitic Political Parties in Imperial Germany (১৯৭৫), ইয়েল ইউনিভার্সিটি প্রেস। ।  A Lie and a Libel: The History of the Protocols of the Elders of Zion (১৯৯৫), নেব্রাস্কা ইউনিভার্সিটি প্রেস। ।  সম্পাদিত গ্রন্থ  Antisemitism in the Modern World: An Anthology of Texts (১৯৯০), D.C. Heath। ।  (অ্যালবার্ট এস. লিন্ডেম্যান-এর সঙ্গে) Antisemitism: A History (২০১০), অক্সফোর্ড ইউনিভার্সিটি প্রেস।  Antisemitism: Historical Encyclopedia of Prejudice and Persecution (২ খণ্ড, ২০০৫), ABC-Clio। ।  নিবন্ধ  "A Lie and a Libel: The Protocols of the Elders of Zion in Recent History," in L. J. Greenspoon (সম্পা.), Representations of Jews Through the Ages (ক্রেইটন ইউনিভার্সিটি প্রেস, ১৯৯৬), পৃ. ২৩১–৪৩।  "Continuities and Discontinuities of Anti-Jewish Violence in Modern Germany, 1819–1938," in Christhard Hoffmann (সম্পা.), Exclusionary Violence: Antisemitic Riots in Modern German History (মিশিগান ইউনিভার্সিটি প্রেস, ২০০২), পৃ. ১৮৫–২০২।  পুস্তক সমালোচনা লেভি একাধিক উল্লেখযোগ্য ইতিহাস গ্রন্থের পর্যালোচনা প্রকাশ করেন, যার মধ্যে রয়েছে:  এলান স্টেইনওয়েইস, Art, Ideology, and Economics in Nazi Germany (১৯৯৩), German Studies Review (১৯৯৫)  ডেভিড ব্ল্যাকবর্ন, The Long Nineteenth Century (১৯৯৮), H-German (১৯৯৮)  মাইকেল ব্রেনার, The Renaissance of Jewish Culture in Weimar Germany (১৯৯৬), Journal of Modern History (১৯৯৮)  অন্যান্য।  পুরস্কার ও সম্মাননা  হিউম্যানিটিজ ইনস্টিটিউট ফেলো, ১৯৯২–৯৩  ফুলব্রাইট সামার ফেলোশিপ, ১৯৯৬  শার্লি বিল শ্রেষ্ঠ শিক্ষক পুরস্কার, ১৯৯৯  ফুলব্রাইট সিনিয়র প্রফেসর, সান্ত’আনা স্কুল, পিসা, ইতালি (২০০১)  সিলভার সার্কেল পুরস্কার, ২০০৪  বহিঃসংযোগ  রিচার্ড লেভির UIC প্রোফাইল   A Deadly Deception প্রামাণ্যচিত্রের ডিভিডি  বিষয়শ্রেণী:জীবিত ব্যক্তি বিষয়শ্রেণী:১৯৪০-এ জন্ম বিষয়শ্রেণী:ইলিনয় বিশ্ববিদ্যালয় শিকাগোর শিক্ষক বিষয়শ্রেণী:ইহুদি বিরোধিতা সম্পর্কিত পণ্ডিত বিষয়শ্রেণী:জার্মান ইতিহাসবিদ
ডায়ানা রস (জন্ম ২৬ মার্চ ১৯৪৪) হলেন একজন মার্কিন অভিনেত্রী, গায়িকা ও রেকর্ড প্রযোজক। মিশিগান অঙ্গরাজ্যের ডেট্রয়েটে জন্মগ্রহণকারী ও বেড়ে ওঠা রস দ্য সুপ্রিমস সঙ্গীত দলের প্রধান সঙ্গীতশিল্পী হিসেবে খ্যাতি অর্জন করেন। সুপ্রিমস ১৯৬০-এর দশকের মোটাউনের সবচেয়ে সফল সঙ্গীতদল ছিল এবং মার্কিন যুক্তরাষ্ট্রের ইতিহাসে বিভিন্ন তালিকায় শীর্ষে অবস্থানকারী নারী সঙ্গীতদল ছিল, এবং এটি বিশ্বের সর্বকালের সর্বোচ্চ বিক্রীত নারী সঙ্গীতদল হিসেবে স্বীকৃত।  রস অভিনয়েও প্রসিদ্ধি অর্জন করেন। তিনি একটি গোল্ডেন গ্লোব পুরস্কার অর্জন করেন, এবং লেডি সিংস দ্য ব্লুজ (১৯৭২) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি এই চলচ্চিত্রের সঙ্গীত রেকর্ড করেন, যা শীর্ষ তালিকায় ছিল। তিনি আরও দুটি চলচ্চিত্রে অভিনয় করেন, সেগুলো হল মাহগানি (১৯৭৫), ও দ্য উইজ। পরবর্তীকালে তিনি টেলিভিশনেও কাজ করেন, এবং টেলিভিশন চলচ্চিত্র আউট অব ডার্কনেস (১৯৯৪)-এ অভিনয় করে একটি গোল্ডেন গ্লোব পুরস্কারের মনোনয়ন লাভ করেন।  প্রারম্ভিক জীবন ডায়ানা রস ১৯৪৪ সালের ২৬শে মার্চ মিশিগান অঙ্গরাজ্যের ডেট্রয়েট শহরে জন্মগ্রহণ করেন।হুইটবার্ন, জোয়েল, The Billboard Book of Number 1 Hits, পৃষ্ঠা ২০৭। তার মাতা আর্নেস্টিন (বিবাহপূর্ব মোটেন; ২৭ জানুয়ারি ১৯১৬ - ৯ অক্টোবর ১৯৮৪) এবং পিতা ফ্রেড রস সিনিয়র (৪ জুলাই ১৯২০ - ২১ নভেম্বর ২০০৭)। তিনি তার পিতামাতার দ্বিতীয় সন্তান। তার বড় বোন বারবারা রস-লি একজন চিকিৎসক।  রসের ভাষ্যমতে তার মাতা তার নাম রেখেছিলেন "ডায়ান", কিন্তু করণিক ভুলের কারণে জন্মসনদে তার নাম নথিভুক্ত হয় "ডায়ানা"। সুপ্রিমসের প্রথম রেকর্ডে তার নাম "ডায়ান" হিসেবেই অন্তর্ভুক্ত হয়েছিল, এবং তিনি নিজেকে তার দলের প্রথমদিকের পরিবেশনায় "ডায়ান" নামেই পরিচয় দিতেন। তার পরিবার ও বন্ধুরা এখনও তাকে "ডায়ান" নামেই ডেকে থাকেন।  তথ্যসূত্র  বহিঃসংযোগ     বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:ডেট্রয়েটের অভিনেত্রী বিষয়শ্রেণী:ডেট্রয়েটের সঙ্গীতজ্ঞ বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন ডিস্কো সঙ্গীতশিল্পী বিষয়শ্রেণী:মার্কিন পপ গায়িকা বিষয়শ্রেণী:আরসিএ রেকর্ডসের শিল্পী বিষয়শ্রেণী:প্রেসিডেনশিয়াল মেডেল অব ফ্রিডম প্রাপক বিষয়শ্রেণী:কেনেডি সেন্টার সম্মাননা প্রাপক বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:টনি পুরস্কার বিজয়ী বিষয়শ্রেণী:সম্মানসূচক সেজার প্রাপক বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:মার্কিন সোল সঙ্গীতশিল্পী বিষয়শ্রেণী:মার্কিন নারী রেকর্ড প্রযোজক বিষয়শ্রেণী:মার্কিন পপ সঙ্গীতশিল্পী বিষয়শ্রেণী:মার্কিন সোপ্রানো বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:আফ্রিকান-মার্কিন খ্রিস্টান বিষয়শ্রেণী:আফ্রিকান-মার্কিন গায়িকা
শ্রী ভূরে লাল, এসি (২০ শে মার্চ ১৯৩৮) ছিলেন একজন অবসরপ্রাপ্ত পুলিশ কর্মী, যিনি ভারতের সর্বোচ্চ শান্তিময়ী সাহসী পুরস্কার অশোক চক্র দ্বারা ভূষিত হয়েছিলেন।    জীবনের প্রথমার্ধ  শ্রী ভূরে লাল ১৯৩৮ সালের ২০ শে মার্চ মধ্য প্রদেশের গুনা জেলার বজরঙ্গগড় গ্রামে জন্মগ্রহণ করেছিলেন। তাঁর বাবার নাম শ্রী নানহু লাল।   পুলিশ ক্যারিয়ার  ১৯৬৫ সালের ২০ জুন শ্রী ভূুরে লাল মধ্যপ্রদেশ পুলিশে যোগদান করেন। তিনি পুলিশ বিভাগে সাত বছর দায়িত্ব পালন করেছিলেন।   সাহসী কাজ  মধ্যপ্রদেশের গুনা জেলার আশেপাশের অঞ্চলে এক কুখ্যাত ডাকাত নাহার সিং এর সন্ত্রাসের রাজত্ব ছিল। নাহার সিং পুলিশকে শক্ত সময় দিতেন। তিনি গ্রামে লুটপাট করতেন। একটি খবর ছিল যে ১৪ ও ১৫ জুলাই রাতে কুখ্যাত ডাকাত নাহার সিং, তার দল নিয়ে গিন্দখো বনে লুকিয়ে ছিল। এই খবরের পেছনের সত্যতা যাচাই করার জন্য, স্বয়ং ভুরে লাল বনে যাওয়ার সিদ্ধান্ত নিয়েছিলেন। এটি একটি অত্যন্ত বিপজ্জনক পদক্ষেপ ছিল, তবে তিনি এগিয়ে গিয়েছিলেন এবং এটি সত্য বলে জানতে পেরেছিলেন এবং নাহার সিং সেই বনে লুকিয়ে ছিলেন। এ সম্পর্কে শ্রী ভূরে লাল তাঁর বিভাগকে জানিয়েছিলেন। পুলিশ প্রস্তুতির জন্য কিছুটা সময় নিয়েছিল। তারা সতর্ক ছিল যে ডাকাতরা বন ছাড়বে না। শ্রী ভূরে লাল তাঁর বন্দুকটি সঙ্গে করে রাতের অন্ধকারে আবার বনে গেলেন। নিজের জীবনকে ঝুঁকিতে ফেলে তিনি ডাকাতদের কাছাকাছি পৌঁছেছিলেন। নাহার সিং এর অবস্থান জানতে পেরে তিনি শ্রী ভুরে লালকে লক্ষ্য করে গুলি চালান। শ্রী ভূরে লাল খুব চটপটে ছিলেন এবং সে সময় তিনিও যথেষ্ট সচেতন ছিলেন, তাই তিনি এটিকে ছুঁড়ে মারলেন এবং পাল্টা ডাকাতদের উপর আক্রমণ করলেন। তাঁর লক্ষ্যটি নিখুঁত ছিল এবং নাহার সিং তার বুলেটে গুলিবিদ্ধ হয়ে পড়ে গেল। নাহার সিং এর কমরেডরা পালানোর চেষ্টা করেছিল, কিন্তু ভুরে লাল তাদের উপর ঝাঁপিয়ে পড়েন। এদিকে, পুলিশও ঘটনাস্থলে এসে সমস্ত ডাকাতদের গ্রেপ্তার করেছে।   অশোক চক্র পুরস্কার প্রাপ্ত  শ্রী ভূরে লাল তাঁর সাহস এবং তাৎপর্য দেখিয়েছিলেন এবং সফলভাবে ডাকাত নাহার সিংকে হত্যা করতে সক্ষম হন এবং তাঁর সহযোগীদের গ্রেপ্তার করতে সক্ষম হন। পরাক্রম ও সাহসের জন্য তাঁকে অশোক চক্র দ্বারা ভূষিত করা হয়েছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অশোক চক্র পদকপ্রাপ্ত বিষয়শ্রেণী:১৯৩৮-এ জন্ম
ইরিত্রিয়া, ইরিত্রিয়া, ইরিত্রিয়া (তিগ্রিনিয়া: ኤርትራ ኤርትራ ኤርትራ; ইংরেজি: Eritrea, Eritrea, Eritrea) ইরিত্রিয়ার জাতীয় সঙ্গীত। ১৯৯৩ সালে স্বাধীনতার পরে একে অবলম্বন করা হয়েছিল। এই গানের কথা দিয়েছেন "সলোমন টেহায়ে বেরাকি" এবং রচনা করেছেন "আইজাক আব্রাহাম মেহারেজগী" এবং "আরোন টেকলে টেসফাটসিওন"।www.nationalanthems.infoen.wikipedia.org   গানের কথা  গানের কথা তিগ্রিনিয়া ভাষায়  লাতিন অনুবাদ  ইংরেজি অনুবাদ  বাংলা অনুবাদপ্রথম স্তবক  ኤርትራ ኤርትራ ኤርትራ፡ በዓል ደማ እናልቀሰ ተደምሲሱ፡ መስዋእታ ብሓርነት ተደቢሱ።Ertra, Ertra, Ertra, Beal dema'nalkese tedemsisu, Meswaéta bharnet tdebisu.Eritrea, Eritrea, Eritrea, Her enemy decimated, and her sacrifices vindicated by liberation.ইরিত্রিয়া, ইরিত্রিয়া, ইরিত্রিয়া . .দ্বিতীয় স্তবকመዋእል ነኺሳ ኣብ ዕላማ፡ ትምርቲ ጽንዓት ኰይኑ ስማ፡ ኤርትራ'ዛ ሓበን ዉጹዓት፡ ኣመስኪራ ሓቂ ክምትዕውት።Mewaél nekhisa'b élame, TémErti tsnt koynu sma, Ertra za haben wtsuAt, Ameskira haki kem téwet.Steadfast in her goal, symbolizing endurance, Eritrea, the pride of her oppressed people, proved that the truth prevails.. . . .গায়কদলኤርትራ ኤርትራ፡ ኣብ ዓለም ጨቢጣቶ ግቡእ ክብራ።Ertra, Ertra, Ab alem chebitato gbué kbra.Eritrea, Eritrea, holds her rightful place in the world.ইরিত্রিয়া, ইরিত্রিয়া .তৃতীয় স্তবক ናጽነት ዘምጽኦ ልዑል ኒሕ፡ ንህንጻ ንልምዓት ክንሰርሕ፡ ስልጣን ከነልብሳ ግርማ፡ ሕድሪ'ለና ግምጃ ክንስልማ።Natsänet zemtsä’ lä‘ul nihh, N'hntsa n'lm‘at k'serihh, S'lthane k'nelbsa grma, Hihdri-lena gmja k'nslma.Dedication that led to liberation, Will build up and make her green, We shall honor her with progress, We have a word to her to embellish.. . . .গায়কদলኤርትራ ኤርትራ፡ ኣብ ዓለም ጨቢጣቶ ግቡእ ክብራ።Ertra, Ertra, Ab alem chebitato gbué kbra.Eritrea, Eritrea, holds her rightful place in the world.ইরিত্রিয়া, ইরিত্রিয়া . .   তথ্যসূত্র    বহিঃসংযোগ   MIDI File( 2009-10-31)  বিষয়শ্রেণী:জাতীয় সঙ্গীত বিষয়শ্রেণী:ইরিত্রিয়ার জাতীয় প্রতীক বিষয়শ্রেণী:আফ্রিকার জাতীয় সঙ্গীত বিষয়শ্রেণী:১৯৮৬-এর গান
ময়নাগুড়ি রোড রেলওয়ে স্টেশন ভারতের রেলওয়ে স্টেশনগুলির মধ্যে একটি যা  পশ্চিমবঙ্গের জলপাইগুড়ি জেলার ময়নাগুড়ি শহরে পরিষেবা দেয়, এই শহরের অন্য অন্য স্টেশনটি হল নিউ ময়নাগুড়ি রেলওয়ে স্টেশন। ময়নাগুড়ি রোড রেলওয়ে স্টেশনটি উত্তর- পূর্ব সীমান্ত রেলওয়ে আলিপুরদুয়ার রেলওয়ে বিভাগের নিউ মাল-চ্যাংরাবান্ধা-নতুন কোচবিহার লাইনে অবস্থিত।   ট্রেন Trains like      are available from this station.  তথ্যসূত্র   বিষয়শ্রেণী:জলপাইগুড়ি জেলার রেলওয়ে স্টেশন বিষয়শ্রেণী:আলিপুরদুয়ার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
তানযীমুল উম্মাহ আলিম মাদ্রাসা, ঢাকা বাংলাদেশ মাদ্রাসা শিক্ষা বোর্ডের শীর্ষ ফলাফলকারী একটি বেসরকারি আলিয়া আলিম মাদ্রাসা। এটি ঢাকার সেচ্ছাসেবী প্রতিষ্ঠান তানযীমুল উম্মাহ ফাউন্ডেশন কর্তৃক প্রতিষ্ঠিত একটি আলিয়া মাদ্রাসা প্রজেক্ট। মাদ্রাসাটির স্থায়ী ক্যাম্পাস ঢাকার আশুলিয়ায় অবস্থিত, এবং অন্য জনপ্রিয় ক্যাম্পাসটি উত্তরার ৭ নং সেক্টরে অবস্থিত। ১৯৯৯ সালে তানযীমুল উম্মাহ ফাউন্ডেশন কর্তৃক প্রতিষ্ঠিত হয়েছে। এটি জাতীয় শিক্ষা সপ্তাহ-২০২২ এ থানা পর্যায়ে শ্রেষ্ঠ শিক্ষাপ্রতিষ্ঠান পুরস্কার লাভ করে। মাদ্রাসাটি বাংলাদেশ মাদ্রাসা শিক্ষা বোর্ডের অধিভুক্ত রয়েছে। এই বেসরকারি মাদ্রাসাটি আলিম পরীক্ষায় দেশের মধ্যে অন্যতম শীর্ষ ফলাফল করে থাকে।   শাখাসমূহ  তানযীমুল উম্মাহ আলিম মাদ্রাসার শাখা দুইটি। তবে দাখিল ও ইবতেদায়ী মাদ্রাসার সারাদেশে অনেক শাখা রয়েছে। আলিম মাদ্রাসার শাখা দুইটি হল:   তানযীমুল উম্মাহ আলিম মাদ্রাসা, ৭ নং সেক্টর উত্তরা, ঢাকা ( মূল ক্যাম্পাস, এই ক্যাম্পাসটি জনপ্রিয়)  তানযীমুল উম্মাহ আলিম মাদ্রাসা, আশুলিয়া (স্থায়ী ক্যাম্পাস)   আরো দেখুন    তানযীমুল উম্মাহ হিফজ মাদ্রাসা  হাফেজিয়া মাদ্রাসা   তথ্যসূত্র    বহিঃসংযোগ    ফেসবুকে তানযীমুল উম্মাহ আলিম মাদ্রাসা  বিষয়শ্রেণী:ঢাকা জেলার আলিয়া মাদ্রাসা বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার শিক্ষাপ্রতিষ্ঠান
দ্পাল-ল্দান-গ্রাগ্স-পা () (মৃত্যু-১৭২৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একান্নতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী দ্পাল-ল্দান-গ্রাগ্স-পা সপ্তদশ শতাব্দীর দ্বিতীয়ার্ধে তিব্বতের হোর-গ্ত্সাং-কো-ন্যিন () নামক স্থানে জন্মগ্রহণ করেন। তার পিতার নাম ছিল ম্গোন-পো-সেং-গে () এবং মাতার নাম ছিল স্ক্যিদ-মো-য়াগ ()। কম বয়সে ঙ্গাগ-দ্বাং-দ্কোন-ম্ছোগ-ন্যি-মা () নামক ষষ্ঠ র্তা-ত্শাগ-র্জে-দ্রুং () উপাধিধারী লামার নিকট হতে তিনি দীক্ষালাভ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ও পরে গ্যুতো তন্ত্র মহাবিদ্যালয়ে শিক্ষালাভ করেন। পঞ্চম পাঞ্চেন লামা এবং ব্লো-ব্জাং-দার-র্গ্যাস নামক উনপঞ্চাশতম  দ্গা'-ল্দান-খ্রি-পা তার অন্যতম উল্লেখযোগ্য শিক্ষক ছিলেন। শিক্ষাশেষে তিনি গ্যুতো তন্ত্র মহাবিদ্যালয় এবং  দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে নির্বাচিত হন। ১৭২১ খ্রিষ্টাব্দে দ্গা'-ল্দান বৌদ্ধবিহারের একান্নতম প্রধান হিসেবে নির্বাচিত হন ও এই পদে তিনি সাত বছর থাকেন। সপ্তম দলাই লামা ও ষষ্ঠ পাঞ্চেন লামা ছাড়া র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন।   তথ্যসূত্র   বিষয়শ্রেণী:১৭২৯-এ মৃত্যু বিষয়শ্রেণী:গানদেন ত্রিপা